สวัสดีครับคุณ เมื่อ2-3วันที่ผ่านมาผมเกิดอุบัติเหตุรถล้ม หัวฟาดพื้น ตอนเเรกไม่มีอาการใดๆ เเต่เพิ่งมารู้สึกเมื่อผ่านมา3วัน รู้สึกข้างขมับขวาบวมเเละมีอาการปวดเป็นระยะๆ มีอารเวียนหัวตาลายเมื่อหันหน้าใวๆหรือลุกก้มอาการเหมือนโลกหมุน อยากทราบว่าควรทำอย่างไร อันตรายมั้ยถ้าไม่รับการรักษา
สวัสดีค่ะ การเกิดอุบัติเหตุรถล้มมศีรษะกระแทกพื้น หรือคือการเกิดอุบัติเหตุต่อศีรษะนั้น แบ่งออกเป็น1. การบาดเจ็บที่ไม่รุนแรง อาจมีแผลฟกช้ำ (หรือที่เรียกว่าหัวโน) หรือแผลฉีกขาดเกิดขึ้นที่หนังศีรษะ มีเจ็บ ปวดหนังศีรษะ หรือปวดศีรษะ มึนศีรษะเล็กน้อย ซึ่งไม่ได้มีอันตรายร้ายแรงอะไร2. มีการบาดเจ็บรุนแรง จนมีความผิดปกติเกิดขึ้นในสมอง ได้แก่- สมองได้รับการกระทบกระเทือน ( brain concussion) ผู้ป่วยมักจะมีอาการหมดสติไปเพียงชั่วครู่ หรือบางรายอาจนานเป็นชั่วโมงๆ แต่จะไม่เกิน 24 ชั่วโมง เมื่อฟื้นแล้วจะรู้สึกมึนงง จำเหตุการณ์ที่เกิดขึ้นไม่ได้ อาจเป็นเพียงชั่วขณะหรือเป็นวัน- สมองฟกช้ำ (brain contusion) หรือสมองฉีกขาด (brain laceration) อาการคือจะหมดสติ หลังบาดเจ็บทันที แต่บางรายอาจเกิดขึ้นหลังบาดเจ็บใน 24-48 ชั่วโมง โดยอาจมีอาการอัมพาตครึ่งซีก กล้ามเนื้อแข็งเกร็ง ชัก เป็นต้น- เลือดออกในสมอง มักมีอาการปวดศีรษะ คลื่นไส้ อาเจียน ซึมลงเรื่อยๆ แขนขาเป็นอัมพาต ตัวเกร็ง ชีพจรเต้นช้า หายใจตื้นขัด ความดันเลือดสูง คอแข็ง รูม่านตาสองข้างไม่เท่ากัน ในรายที่เป็นเฉียบพลัน มักมีอาการเกิดขึ้นภายใน 24 ชั่วโมง บางรายอาจมีอาการเกิดขึ้นภายหลังได้รับบาดเจ็บ เป็นสัปดาห์หรือเป็นเดือนได้ โดยอาจมีอาการปวดศีรษะ ซึ่งเป็นบ่อยและรุนแรงขึ้นทุกที คลื่นไส้อาเจียน ซึม บุคลิกภาพเปลี่ยนแปลง ชักแบบโรคลมชักดังนั้น หากไม่ได้มีการสลบไป และเหตุการณ์ผ่านมา 2-3 วันแล้ว ก็แสดงว่าไม่ได้มีการบาดเจ็บชนิดรุนแรงในสมองค่ะ ดังนั้น ก็ไม่ได้อันตรายอะไรส่วนการที่บริเวณข้างขมับขวาบวมเเละมีอาการปวด น่าจะเป็นแผลฟกช้ำ (หัวโน) ได้ค่ะ แนะนำให้ประคบน้ำอุ่นบ่อยๆ ในที่สุดอาการก็จะหายได้เองภายในประมาณ 1-2 สัปดาห์ค่ะสำหรับอาการเวียนหัวแบบบ้านหมุนที่เกิดตามมา อาจเกิดจากตะกอนหินปูนในหูชั้นในเคลื่อน (BPPV) ซึ่งการที่เกิดอุบัติเหตุที่ศีรษะ สามารถทำให้เกิดได้ แต่นอกจากนี้ ก็อาจไม่ได้เกี่ยวข้องกับอุบัติเหตุ แต่อาจเกิดจากสาเหตุอื่นๆ ก็ได้ค่ะ เช่น การนอนหลับพักผ่อนไม่เพียงพอ การมีความเครียด วิตกกังวล ร่างกายขาดน้ำ ใช้สายตามากไป เป็นต้น ดังนั้น ในเบื้องต้น ก็ควรดื่มน้ำเปล่ามากๆ และนอนหลับพักผ่อนให้เพียงพอ ไม่จ้องโทรศัพท์มือถือและคอมพิวเตอร์มากเกินไป ลุกจากที่นอนหรือที่นั่งช้าๆ ไม่ก้มหน้าแล้วเงยทันที เป็นต้น และอาจทานยาแก้เวียนหัว เช่น dimenhydrinate (ไดเมนไฮดริเนต) เป็นต้น แต่หากอาการไม่ดีขึ้น ก็ควรไปพบแพทย์เพื่อรักษาค่ะ